എം.സി. ചെറിയാൻ

റാന്നിയുടെ മുന്ന് എം.എൽ.എ.യും പത്തനംതിട്ടയിലെ പ്രഥമ ജില്ലാ കോൺഗ്രസ് കമ്മറ്റി പ്രസിഡൻറും ആയിരുന്ന എം.സി.ചെറിയാൻ.

 ജീവിതരേഖ 
1946 മാർച്ച് 1-ന് പത്തനംതിട്ട ജില്ലയിലെ റാന്നിയിൽ എം.ടി. ചാക്കോയുടെ പുത്രനായി‍ ജനിച്ചു. പത്തനംതിട്ട ജില്ലാ കോൺഗ്രസ് കമ്മിറ്റിയുടെ മുൻ പ്രസിഡൻറ് ആയിരുന്നു. 1980-ൽ റാന്നി നിയമസഭാ മണ്ഡലത്തിൽനിന്ന് കോൺഗ്രസ് (യു) സ്ഥാനാർത്ഥിയായി മത്സരിച്ച അദ്ദേഹം കോണ്ഗ്രസിലെ സണ്ണി പനവേലിയെ പരാജയപ്പെടുത്തിക്കൊണ്ട് ആദ്യമായി നിയമസഭയിലെത്തി. പിന്നീട് നടന്ന രണ്ട് തെരഞ്ഞെടുപ്പുകളിൽ മത്സരിച്ചു പരാജയപ്പെട്ടുവെങ്കിലും 1991-ൽ  കോൺഗ്രസ് സ്ഥാനാർത്തിയായി വിജയിച്ച് വീണ്ടു നിയമസഭയിലെത്തി. അദ്ദേഹത്തിന്റെ ഭാര്യ മറിയാമ്മ ചെറിയാൻ 2016-ൽ റാന്നിയിൽ നിന്ന് രാജു ഏബ്രഹാമിനെതിരെയും മകൻ റിങ്കു ചെറിയാൻ 2021-ൽ കോൺഗ്രസ് സ്ഥാനാർത്ഥിയായി കേരളാ കോൺഗ്രസിലെ (എം) പ്രമോദ് നാരായണനെതിരെയും മത്സരിച്ചിട്ടുണ്ട്.

രണ്ട് ആൺകുട്ടികളും ഒരു മകളും ഉൾപ്പെടെ 3 കുട്ടികളാണ് അദ്ദേഹത്തിനുള്ളത്.

 മരണം 
1995 നവംബർ പതിനാറാം തീയതി തിരുവനന്തപുരത്തു നിന്ന് റാന്നിയിലേയ്ക്കുള്ള മടക്കയാത്രയിൽ വളരെ ആകസ്മികമായ ഹൃദയാഘാതം മൂലം അദ്ദേഹത്തിൻറെ മരണം സംഭവിച്ചു.

 അവലംബം 

വർഗ്ഗം:നിയമസഭാംഗമായിരിക്കെ മരണപ്പെട്ടവർ
വർഗ്ഗം:ഒൻപതാം കേരള നിയമസഭാംഗങ്ങൾ